Żagħżugħ Slovakk ta’ 19-il sena ġarrab ġrieħi gravi wara li waqa’ għoli ta’ madwar erba’ sulari f’xaft f’San Ġiljan. L-inċident seħħ fi Triq Luigi Apap f’San Ġiljan għall-ħabta tal-5.30 a.m. Fuq il-post issejħu l-ħaddiema tal-Protezzjoni Ċivili biex jassistu fl-operazzjoni ta’ salvataġġ fejn aktar tard ittieħed b’ambulanza lejn l-isptar fejn kien iċċertifikat li kien qed isofri minn ġrieħi gravi.